Source: https://ispis.sk/judikatura/KSKE/3Cb1/2012
Timestamp: 2020-04-03 18:22:40+00:00
Document Index: 495854

Matched Legal Cases: ['§ 96', '§ 96', '§ 96', '§ 96', '§ 146', '§ 42', '§ 221', '§ 205', 'súd ', 'súd ', 'súd ', 'súd ', '§ 96', 'súd ', '§ 96', 'súd ', 'súd ', 'Súd ', 'súd ', 'súd ', '§ 96', 'súd ', '§ 146']

KSKE 3 Cb 1/2012 - iSpis
iSpis Judikatúra – KSKE 3 Cb 1/2012
KS v Košiciach, dátum 29.03.2012, sp.zn. KSKE 3 Cb 1/2012
§ 96 ods. 1 OSP § 96 ods. 2 OSP
§ 96 ods. 2 OSP § 96 ods. 1 OSP § 146 ods. 1 písm. c) OSP § 42 ods. 3 OSP § 221 ods. 1 OSP § 205a OSP
KSKE 2CB2250/1995
Súd: Krajský súd Košice Spisová značka: 3Cb/1/2012 Identifikačné číslo súdneho spisu: 7012200043 Dátum vydania rozhodnutia: 30. 03. 2012 Meno a priezvisko sudcu, VSÚ: Mgr. Jolana Fuchsová ECLI: ECLI:SK:KSKE:2012:7012200043.1
Uznesenie Krajský súd v Košiciach v právnej veci žalobcu G. Y. a.s., X. XX, H., IČO: XX XXX XXX proti žalovanému 1/ C. D. G. a.s., R. XXX/XX, C., IČO: XX XXX XXX, zastúpenému N.. W. Y., advokátkou, ulica XX. augusta č.5, H. a žalovanému 2/ D. D. G. a.s., Y. ul. č. XX, Y., IČO: XX XXX XXX, zastúpenému N.. W. G., advokátom, Y. XX, Y. o zaplatenie 3 650 784,72 a úrokov vo výške 33% zo sumy 5 145 057,43 eur od 16.3.1996 do zaplatenia takto
Z a s t a v u je konanie.
Krajský súd v Košiciach rozsudkom č.k. 2Cb/2250/1995-727 zo dňa 14.12.2009 nárok žalobcu na zaplatenie úrokov vo výške 3 650 784,72 eur a úrokov vo výške 33% zo sumy 5 145 057,43 eur od 16.3.1996 do zaplatenia vylúčil na samostatné konanie, žalovaných 1/ a 2/ zaviazal zaplatiť žalobcovi sumu 2 388 798,71 eur do troch dní od právoplatnosti rozsudku s tým, že úhradou jedného z nich zaniká v rozsahu splnenia povinnosťou druhého žalovaného, žalobu v časti o zaplatenie sumy 2 756 258,72 eur zamietol a rozhodol, že o náhrade trov konania bude rozhodnuté v rozhodnutí o nároku vyčlenenom na samostatné konanie.
Uvedený rozsudok vo výroku o vylúčení nároku žalobcu na zaplatenie sumy 3 650 784,72 eur a úrokov vo výške 33% zo sumy 5 145 057,43 eur od 16.3.1996 do zaplatenia nadobudol právoplatnosť dňa 3.2.2010 a uvedený nárok bol v ďalšom vedený pod sp.zn. 3Cb/1/2012.
Žalobca podaním zo dňa 20.3.2012 oznámil súdu, že v dôsledku mimosúdnej dohody berie späť návrh voči žalovaným 1/ a 2/ v celom rozsahu a žiada, aby súd konanie vedené pod sp.zn. 3Cb/1/2012 zastavil a žiadnemu z účastníkov nepriznal náhradu trov konania.
Na uvedenom podaní žalovaní 1/ a 2/ uviedli, že v súlade s § 96 ods. 2 O.s.p. súhlasia so späťvzatím žaloby a zastavením konania a oznamujú súdu, že si neuplatňujú náhradu trov konania a žiadajú, aby súd konanie vedené pod sp.zn. 3Cb/1/2012 zastavil a žiadnemu z účastníkov nepriznal náhradu trov konania.
Podľa § 96 ods. 1, 2 O.s.p. Navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. (2) Súd konanie nezastaví, ak odporca so späťvzatím návrhu z vážnych dôvodov nesúhlasí; v takom prípade súd po právoplatnosti uznesenia pokračuje v konaní.
V danej veci žalobca vzal späť žalobcu v celej časti, ktorá je predmetom konania vedeného pod sp.zn. 3Cb/1/2012 a žalovaní 1/ a 2/ so zastavením konania súhlasili, preto súd podľa § 96 ods. 1, 2 O.s.p. konanie zastavil.
Keďže konanie bolo zastavené v dôsledku späťvzatia žaloby, k čomu došlo na základe mimosúdnej dohody účastníkov konania, súd o náhrade trov konania rozhodol podľa § 146 ods. 1 písm. c/ O.s.p. tak, že žiaden z účastníkov nemá právo na náhradu trov konania.